Hei! Nimeni on Miisu Piipari. Tänään puhumme Sanan helmiä -jaksossa -
Jumalan yliluonnollisesta voimasta.
Katsotaan, mitä tapahtuu Luukkaan evankeliumin luvussa 1 ja jakeessa 35.
Todella tuo kreikankielinen sana voima eli dunamis tarkoittaa vahvuutta, -
kykyä tehdä ihmeitä, moraalista voimaa ja sielun erinomaisuutta.
Eli näemme heti, että kun Pyhä Henki varjoaa meitä, -
Hän saa aikaan elämää, Jumalan voimaa, yliluonnollisia ihmeitä.
Jeesus tuli maailmaan paitsi julistamaan evankeliumia, -
myös tekemään paljon yliluonnollisia ihmeitä.
Raamatusta voimme lukea paljon erilaisia paranemis- ja ruokaihmeitä.
Itse asiassa apostoli Johannes sanoo evankeliumin lopussa -
kaikista Jeesuksen teoista näin, Joh. 21:25 -
Minulle tulee sellainen olo, että vau, mitähän kaikkea Jeesus teki -
vielä Raamatun kertomusten lisäksi? Kerran taivaassa saamme tietää.
Jeesus kuitenkin antoi meille Pyhän Hengen, Jumalan voiman Hengen, -
ja me olemme Hänen pelastustyönsä todistajia, jokainen meistä.
Pelkästään se, että sielumme on pelastettu, kertoo Jumalan voimasta.
Lisäksi monilla on Pyhän hengen kaste ja kielet tai muita armolahjoja, -
jotka kertovat Jumalan yliluonnollisesta voimasta, -
jota emme voi itse mitenkään saada itsellemme aikaan.
Se on Pyhän Hengen työtä. Hän valitsee, mitkä lahjat kellekin antaa.
Ne ovat Hänen lahjojaan, ja Hän vaikuttaa niitä kauttamme.
Meillä on ilmestystä Jeesuksesta jo pelkästään pelastumisen kautta.
Ehkä ajattelet, ettei sinussa ole mitään ja olet vain seurakunnan rivijäsen, -
et ole parantajaevankelista, kukaan ei tule uskoon kauttasi etkä saarnaa, -
mutta tiedätkö, Jeesus sisälläsi ja Hänen Pyhä Henkensä ovat eri mieltä.
Hän näkee voiman, mikä Hänellä on, ja Hän luottaa Henkensä toimintaan.
Uskon, että Jumala haluaa mobilisoida mahdollisimman monia meistä -
ja Jumalan seurakuntaa liikkeelle sillä, mitä meillä on.
Armolahjoilla on sellainen luonne, että mitä enemmän otat uskonaskelia -
ja annat Pyhän Hengen toimia lahjoissa kauttasi, ne lahjat kasvavat.
Olen myös huomannut, että kun käytän vaikka profetian lahjaa, -
ja se kasvaa ja viisastun armosta, myös muita lahjoja alkaa tulla, -
vähän niin kuin 10 talentin vertauksessa.
Kun on uskollinen ja toimii sillä, mitä on, Jumala antaa enemmän.
Jumala etsii ihmisiä, jotka kykenevät kantamaan Hänen voimaansa.
Hän haluaa, että me jokainen lähdemme liikkeelle.
Ehkä muistat Raamatusta pojan, jolla oli viisi leipää ja kaksi kalaa.
Lähde liikkeelle sillä, mitä sinulla on.
Meillä jokaisella on Raamatun mukaan jotain annettavaa.
Katsotaan 1. Kor. 14:26.
Kun mennään vähän eteenpäin, saman luvun jakeessa 40 sanotaan, -
että kaikki tapahtukoon säädyllisesti eli kunnioittavasti ja järjestyksessä.
Passion Translationin käännös tästä kreikankielisestä sanasta -
järjestys eli taxis voidaan kääntää myös taistelumuodostelmaksi.
Eli kun lähdemme liikkeelle sillä, mitä meillä on, -
jokainen kunnioittaen toinen toisiamme Jumalan rakkaudessa -
ja operoimme Jumalan tahdon mukaisesti, -
meistä tulee Hengen maailmassa taistelumuodostelma.
Ehkä voit nähdä mielessäsi vaikka ison nuolenkärjen.
Meillähän ei ole taistelu ihmisiä, vaan henkivaltoja ja voimia vastaan.
Se on kuin hyökkäisi isolla nuolen- kärjellä vihollisen joukkoja vastaan.
Ajattele, mitä se saa aikaan. Se on vähän sama asia kuin -
että meidän jokaisen sisällä on Pyhä Henki, pieni liekki, -
ja kun monta liekkiä tulee yhteen ja jokainen tekee sen, -
mitä Jumala pyytää, siitä tulee valtava roihu.
Eli älä halveksi pienten päivien alkua.
Ne pienet päivät ovat ihan yhtä tärkeitä kuin muutkin päivät.
Jos sinulla on sellainen olo, ettet osaa vielä oikein mitään, katso ympärillesi -
ja etsi itsellesi ihmisiä, joissa on uskon henki -
ja jotka pystyvät nostamaan ja rohkaisemaan sinua -
ja ovat kulkeneet edelläsi ja osaavat tehdä asioita, joissa vasta kasvat.
Hakeudu heidän seuraansa, ota opiksesi, nöyrry -
ja suostu tekemään myös tarvittavaa suunnanmuutosta eli parannusta.
Jos sinun pitää jättää pois asioita, -
jotka vievät sinua taaksepäin Jumalan tahdossa, niin jätä ne ihmeessä.
Ja kehotan lämpimästi: tarvitset seurakunnan suojaa.
Seurakunnan auktoriteetti suojaa sinua. Älä jää yksin villinä tuonne.
Vihollinen etsii yksinäisiä lampaita, joiden kimppuun on helppo hyökätä.
Tule seurakuntaan. Korona-ajasta monille on jäänyt tavaksi -
katsoa seurakunnan kokouksia etänä YouTubesta tai Facebookista, -
koska ei huvita mennä paikalle.
Toki on hyvä, että niitä on, mutta haluan sanoa, -
että ne eivät korvaa sitä, että tulet paikalle seurakunnan yhteyteen.
Saat siitä kyllä Sanaa, mutta menetät ihmisten kohtaamisen, -
kasvamisen heidän kanssaan, koska kivi kiveä hioo, -
anteeksiannon ja rakastamisen opettelua, rohkaisua, profetoimista -
ja sitä, että käytät lahjoja, joita Jumala haluaa kauttasi käyttää.
Moni kohtaaminen ja rukous jää kokematta, kun jää kotiin.
Eli anna Pyhän Hengen rohkaista sinua menemään seurakuntaan.
Uskalla tulla mukaan. Se on aivan eri asia kuin jäädä kotiin yksin.
Se, että jäät kotiin, ei myöskään velvoita sinua mihinkään.
Et sitoudu toimintaan etkä ota siihen osaa.
Olet silloin vain passiivinen katsoja. Toki on hyvä varustautua Sanalla, -
mutta seurakunta tarvitsee sinua ja sitä, mitä kannat sisälläsi.
Kun aikakausi pimenee, tarvitsemme sen pienimmänkin liekin yhteen, -
rohkaisemaan toinen toisiamme. Siksi vetoan sydämeesi.
Älä jätä käyttämättä niitä lahjoja, joita sinulla on. Uskalla astua esiin.
Lopuksi haluan sanoa sinulle -
Paavalin sanat 2. Korinttolaiskirjeen luvusta 13.
Kuuntele erityisesti, jos ajattelet, että sinun pitää saada nämä aikaan.
Ei, kyse on Jeesuksen voimasta. Paavali kertoo Jeesuksesta näin.
Toinen korinttolaiskirje, luku 13, jakeet neljä ja viisi.
"Ellei, niin ette kestä koetusta." On hyvä Pyhän Hengen edessä -
antaa Pyhän Hengen tutkia ja näyttää, missä Hän haluaa kasvattaa uskoasi.
Kyse on siis paljon suuremmasta kuin Jumalalle tehdystä suorituksesta.
Kyse on Jumalan rakkauden tuntemisesta.
Kun uskallamme kulkea uskon askelissa, jotka Jumala on meille -
jo edeltä käsin valmistanut, joudumme kohtaamaan itsemme -
ja tekemään parannusta asioista, -
joista Jumala haluaa meidän kääntyvän pois, -
jotta voisimme ottaa vastaan Jumalan rakkautta -
ja tuntemaan Jumalan voimallisena Jumalana, Jumalana, joka auttaa, -
koska Jumalan voima tulee lisääntymään lopun aikoina koko ajan.
Me olemme niitä, jotka tekevät suuria tekoja, ihmeitä ja merkkejä, -
mutta meidän tulee aloittaa jostakin, joten aloita siitä, mitä sinulla on.
Kysy Jumalalta. Mene rukoukseen ja kysy Häneltä, mitä voit tehdä.
Kulje uskollisesti niissä askeleissa, vaikka välillä tuntuisi, ettet onnistu.
Jumala rakastaa sinua silti ja näkee jokaisen yrityksen onnistumisena.
Ole siunattu.
Kaikkien Sanan helmiä -ohjelmien tarkoitus on opettaa, antaa voimaa, -
rohkaista, nostaa ja viedä lähemmäs Jeesusta.
Jos haluat olla mukana tukemassa näiden ohjelmien tekoa, -
niin pyydän sinua rukoilemaan mutta myös tukemaan taloudellisesti.
Ruudulla näet erilaisia tapoja tukea. Siellä on tukipuhelinnumero -
sekä tilinumero ja siihen liittyvä viite. Muistathan käyttää viitettä, -
jotta tiedämme, että tuki kohdistuu juuri tähän ohjelmasarjaan.
Lisäksi siellä on netti- ja tekstiviestimahdollisuus.
Haluan siunata lahjasi ja rukouksesi ja kiittää niistä. Herra siunatkoon sinua.
Tekstitys: Anni Lähteenmäki